open-index/open-wikipedia-markdown huggingface dataset:
সুশীল ফার্নান্দো

**এলেকুতিগে রাফাস নেমেসিওন সুশীল ফার্নান্দো** (; জন্ম: ১৯ ডিসেম্বর, ১৯৫৫) কলম্বোয় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৩ থেকে ১৯৮৪ সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া শ্রীলঙ্কান ক্রিকেটে শ্রীলঙ্কান এয়ার ফোর্স স্পোর্টস ক্লাবের প্রতিনিধিত্ব করেন **সুশীল ফার্নান্দো**। দলে তিনি মূলতঃ ডানহাতি ব্যাটসম্যান হিসেবে খেলতেন।

## খেলোয়াড়ী জীবন
১৯৮২-৮৩ মৌসুম থেকে ১৯৮৯-৯০ মৌসুম পর্যন্ত সুশীল ফার্নান্দো’র প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে পাঁচটিমাত্র টেস্ট ও সাতটি ওডিআইয়ে অংশগ্রহণ করেছেন সুশীল ফার্নান্দো। ৪ মার্চ, ১৯৮৩ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৬ মার্চ, ১৯৮৪ তারিখে কলম্বোয় একই দলের বিপক্ষে সর্বশেষ টেস্টে অংশ নেন তিনি।

ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপের তৃতীয় আসরে শ্রীলঙ্কার পক্ষে অংশ নেন। ঐ প্রতিযোগিতায় তার দল গ্রুপ পর্ব থেকে বিদেয় নেয়। তবে, ঐ প্রতিযোগিতায় কোন খেলায় অংশগ্রহণের সুযোগ পাননি।

ক্রিকেট খেলা থেকে অবসর গ্রহণের পর অস্ট্রেলিয়ায় অভিবাসিত হন।

## তথ্যসূত্র

## আরও দেখুন
* রয় ডায়াস
* সোমাচন্দ্র ডি সিলভা
* সিংহলীজ স্পোর্টস ক্লাব
* শ্রীলঙ্কান টেস্ট ক্রিকেটারদের তালিকা
* শ্রীলঙ্কান একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৫৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৮৩ ক্রিকেট বিশ্বকাপের ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:অস্ট্রেলিয়ায় শ্রীলঙ্কান অভিবাসী
টাইটান্স ক্রিকেট দল

**টাইটান্স** দক্ষিণ আফ্রিকার উত্তরাংশের শীর্ষস্থানীয় বিশেষ প্রাধিকারপ্রাপ্ত ক্রিকেট দল। সম্প্রচারজনিত কারণে দলটি **মাল্টিপ্লাই টাইটান্স** নামে পরিচিতি পাচ্ছে। ইস্টার্ন ক্রিকেট ইউনিয়ন ও নর্দার্নস ক্রিকেট ইউনিয়ন এর সদস্য। টাইটান্স তাদের নিজেদের খেলা আয়োজনে সুপারস্পোর্ট পার্ক, সেঞ্চুরিয়ন এবং বেনোনির উইলোমুর পার্ক ব্যবহার করে থাকে।

টাইটান্স দল দক্ষিণ আফ্রিকার প্রথম-শ্রেণীর ক্রিকেট প্রতিযোগিতা সানফয়েল সিরিজে অংশ নিচ্ছে। ২০১৫-১৬ মৌসুমে এ প্রতিযোগিতায় শিরোপা লাভ করে। এছাড়াও, মোমেন্টাম ওয়ান-ডে কাপ ও র‍্যামস্ল্যাম টি২০ চ্যালেঞ্জও দলটি অংশ নিয়ে থাকে। পূর্বে সুপারস্পোর্ট সিরিজ ও মিওয়ে টি২০ চ্যালেঞ্জ শিরোপা লাভ করেছিল দলটি। সুপারস্পোর্ট পার্কে অনুষ্ঠিত চ্যাম্পিয়ন্স লীগ টুয়েন্টি২০ প্রতিযোগিতায় অংশ নিয়ে সিডনি সিক্সার্সের বিপক্ষে স্বল্প ব্যবধানে পরাজিত হয়েছিল। এছাড়াও, ২০১৪-১৫ মৌসুমে মোমেন্টাম ওয়ান-ডে কাপের শিরোপা লাভ করে। চূড়ান্ত খেলায় দলটি কেপ কোবরাসকে পরাজিত করে।

জুলাই, ২০১৮ সালে আবুধাবি টি২০ ট্রফির প্রথম আসরে অংশগ্রহণের উদ্দেশ্যে ছয় দলের অন্যতম হিসেবে টাইটান্সকে মনোনীত করা হয়।

দক্ষিণ আফ্রিকায় ঘরোয়া ক্রিকেটে প্রাধিকারপ্রাপ্ত দলের ব্যবস্থা প্রবর্তনের পর টাইটান্স দল সর্বাধিক সফলতম দলে পরিণত হয়। এ পর্যন্ত দলটি ১৮বার ট্রফি লাভ করে।

## চ্যাম্পিয়ন্স লিগ টি২০
সিএলটি২০ আসরে টাইটান্স দলের প্রথম আসরে বেশ ভালো খেলে। সেমি-ফাইনালে দলটি সিডনি সিক্সার্সের কাছে শেষ বলে সেঞ্চুরিয়নের সুপারস্পোর্ট পার্কে বিপুলসংখ্যক দর্শকের সামনের পরাজিত হয়। ২০১৩ সালে দলটি গ্রুপ পর্বের দুই খেলায় জয় ও দুইটিতে পরাভূত হয়ে বিদেয় নেয়।

## সম্মাননা
* **[[Sunfoil Series|সানফয়েল সিরিজ]] (৬) - **২০০৬-০৭, ২০০৮-০৯, ২০১১-১২, ২০১৫-১৬, ২০১৭-১৮ **যৌথভাবে (১) - **২০০৫-০৬
* **[[Momentum One Day Cup|মোমেন্টাম ওয়ান-ডে কাপ]] (৬)- **২০০৭-০৮, ২০০৮-০৯, ২০১৩-১৪ (যৌথভাবে), ২০১৪-১৫, ২০১৬-১৭, ২০১৮-১৯
* **সিএসএ টি২০ চ্যালেঞ্জ (৬) - **২০০৪-০৫, ২০০৭-০৮, ২০১১-১২, ২০১৫-১৬, ২০১৬-১৭, ২০১৭-১৮

## তথ্যসূত্র

## আরও পড়ুন
* *South African Cricket Annual* &ndash; various editions
* *Wisden Cricketers' Almanack* &ndash; various editions

## বহিঃসংযোগ
* Contracted players and second team players who have represented Titans in the 2017/18 season.

বিষয়শ্রেণী:দক্ষিণ আফ্রিকার প্রথম-শ্রেণীর ক্রিকেট দল
বিষয়শ্রেণী:গটেংভিত্তিক ক্রিকেট
বিষয়শ্রেণী:২০০৪-এ প্রতিষ্ঠিত
বিষয়শ্রেণী:২০০৪-এ প্রতিষ্ঠিত ক্রিকেট ক্লাব
বিষয়শ্রেণী:ম্যাজান্সি সুপার লিগ
ইদ্রিশ আলি

**ইদ্রিশ আলি** (১৯৫০-২০২৪) ছিলেন একজন ভারতীয় রাজনীতিবিদ ও আইনজীবী যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি ২০১৪ সালে বসিরহাট লোকসভা কেন্দ্র থেকে সাংসদ হিসেবে নির্বাচিত হয়েছিলেন। তিনি ২০১৯ সালে উলুবেড়িয়া পূর্ব থেকে পশ্চিমবঙ্গ বিধানসভার সদস্য হিসেবে নির্বাচিত হন।

## প্রারম্ভিক জীবন ও শিক্ষা
ইদ্রিশ আলি ১৯৩০ সালের ৩০ ডিসেম্বর হুগলি জেলার ভুরকুন্দাতে জন্মগ্রহণ করেন। তার বাবার নাম আবদুল আজিজ ও মায়ের নাম মাসেমা খাতুন। তিনি সেন্ট পলস ক্যাথেড্রাল মিশন কলেজ ও সুরেন্দ্রনাথ আইন কলেজে পড়াশোনা করেছেন।

## রাজনৈতিক জীবন
ইদ্রিশ আলি ২০১৪ সালে বসিরহাট লোকসভা কেন্দ্রের সাংসদ হিসেবে নির্বাচিত হন। ২০১৯ সালের লোকসভা নির্বাচনে তিনি দলের মনোনয়ন পান নি। তবে ২০১৯ সালে উলুবেড়িয়া পূর্ব বিধানসভা কেন্দ্রে অনুষ্ঠিত উপনির্বাচনে তিনি বিজয়ী হন।

## ব্যক্তিগত জীবন
ইদ্রিশ আলি ১৯৭৪ সালের ৩ জুন মনোয়ারা বেগমের সাথে বিবাহবন্ধনে আবদ্ধ হন। তাদের এক পুত্র ও দুই কন্যা আছে।

## সমালোচনা
২০০৭ সালের নভেম্বর মাসে কলকাতায় তসলিমা নাসরিনের আগমন বিরোধী প্রতিবাদ থেকে উদ্ভূত সহিংসতার ঘটনায় ইদ্রিশ আলি গ্রেফতার হয়েছিলেন।

## তথ্যসূত্র

বিষয়শ্রেণী:১৯৫০-এ জন্ম
বিষয়শ্রেণী:২০২৪-এ মৃত্যু
বিষয়শ্রেণী:ভারতীয় আইনজীবী
বিষয়শ্রেণী:হুগলি জেলার ব্যক্তি
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ষোড়শ লোকসভার সদস্য
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:ভারতীয় মুসলিম
বিষয়শ্রেণী:বাঙালি মুসলিম
বিষয়শ্রেণী:বসিরহাটের ব্যক্তি
জো হামফ্রিস

**যোসেফ হামফ্রিস** (; জন্ম: ১৯ মে, ১৮৭৬ - মৃত্যু: ৭ মে, ১৯৪৬) ডার্বিশায়ারের স্টোনব্রুম এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯০৮ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ার দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করতেন **জো হামফ্রিস**।

## প্রথম-শ্রেণীর ক্রিকেট
জন টমাস হামফ্রিস ও এলিজা দম্পতির পুত্র তিনি। তার পিতা খনি শ্রমিক ছিলেন। ১৮৯৯ সাল থেকে ১৯১৪ সাল পর্যন্ত জো হামফ্রিসের প্রথম-শ্রেণীর খেলোয়াড়ী জীবন চলমান ছিল। দলে তিনি মূলতঃ উইকেট-রক্ষকের দায়িত্ব পালন করতেন। ডার্বিশায়ারের অন্যতম সেরা উইকেট-রক্ষকের মর্যাদা লাভ করেছেন।

উইকেট-রক্ষক হিসেবে ১৮৯৯ সালে ডার্বিশায়ারের পক্ষে প্রথমবারের মতো খেলেন। তবে, এ পর্যায়ে  উইলিয়াম স্টোরারের সহযোগী হিসেবেই তাকে খেলতে হয়। ১৯০২ সালের পূর্ব-পর্যন্ত ডার্বিশায়ারের পক্ষে নিয়মিতভাবে খেলার সুযোগে পাননি।

## আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন জো হামফ্রিস। ১ জানুয়ারি, ১৯০৮ তারিখে মেলবোর্নে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৭ ফেব্রুয়ারি, ১৯০৮ তারিখে একই মাঠে ও একই দলের বিপক্ষে সর্বশেষ টেস্টে অংশ নেন তিনি।

১৯০৭-০৮ মৌসুমে অস্ট্রেলিয়া গমন করেন। তিন টেস্টের সবগুলোই এ সফরে খেলেন। এ সফরটি তার জন্যে দূর্ভাগ্যজনক ছিল। নিউমোনিয়ায় আক্রান্ত হলে ইংরেজ অধিনায়ক এ. ও. জোন্স তাকে বিশ্রামে রাখতে বাধ্য হন। এরফলে সিরিজের প্রথম তিন টেস্টে অংশগ্রহণ করতে পারেননি তিনি। প্রথম খেলায় কেমব্রিজ ও সাসেক্সের ক্রিকেটার আর. এ. ইয়ং চশমা পরিধান করে খেলেন। তবে, তিনি ব্যাটিংয়ে হামফ্রিসের তুলনায় শ্রেয়তর ছিলেন। তাসত্ত্বেও, চার ইনিংসে ইয়ং মাত্র ২৭ রান তুলতে পেরেছিলেন। ফলশ্রুতিতে, পঞ্চম টেস্ট পর্যন্ত হামফ্রিসকে তার স্থলাভিষিক্ত করা হয়। ছয় ইনিংসে তিনি ৪৪ রান করেছিলেন।

জানুয়ারি, ১৯০৮ সালে মেলবোর্নে সিরিজের দ্বিতীয় টেস্টে নাটকীয় জয়ে প্রভূতঃ ভূমিকা রাখেন। নিচেরসারিতে ব্যাটিংয়ে নেমে ৩৪ রান তুলে টাইবিহীন অবস্থায় দলকে ১ উইকেটে জয় এনে দেন।

## ব্যক্তিগত জীবন
স্যার হোম গর্ডন হামফ্রিসের ৫৪৫ ক্যাচ ও ১০৩ স্ট্যাম্পিংয়ের কৃতিত্ব প্রদর্শনকে বেশ সুন্দর ঘটনারূপে আখ্যায়িত করেন। প্রথম বিশ্বযুদ্ধ শেষ হলে তার প্রথম-শ্রেণীর খেলোয়াড়ী জীবন শেষ হয়ে যায়। এ পর্যায়ে তিনি ১৪.১৫ গড়ে ৫,৪৩৬ রান তুলতে পেরেছিলেন।

নিজস্ব ৭০তম জন্মদিন উদযাপনের দশদিন পূর্বে ৭ মে, ১৯৪৬ তারিখে ৭০ বছর বয়সে চেস্টারফিল্ড এলাকায় জো হামফ্রিসের দেহাবসান ঘটে।

## তথ্যসূত্র

## আরও দেখুন
* জ্যাক ও’কনর
* আর্থার ফিল্ডার
* কেন্ট কাউন্টি ক্রিকেট ক্লাব
* অ্যাশেজ সিরিজের তালিকা
* ইংরেজ টেস্ট ক্রিকেটারদের তালিকা
* আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা
* টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৮৭৬-এ জন্ম
বিষয়শ্রেণী:১৯৪৬-এ মৃত্যু
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইংরেজ ক্রিকেট আম্পায়ার
বিষয়শ্রেণী:ডার্বিশায়ারের ক্রিকেটার
বিষয়শ্রেণী:নর্থ ভার্সাস সাউথের ক্রিকেটার
বিষয়শ্রেণী:প্লেয়ার্সের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:উইকেট-রক্ষক
গুস্তাভ ভিজলি

**গুস্তাভ ভিজলি** (১৮২২–১৮৮৯) ছিলেন  একজন  হাঙ্গেরীয় জুরিস্ট এবং রাজনীতিবিদ৷ তিনি উদার পার্টির নেতা ছিলেন৷ এই দল ১৮৭৫ থেকে ১৯০৫ সাল পর্যন্ত হাঙ্গেরীর ক্ষমতায় ছিল।

## রাজনৈতিক পেশা
তিনি ডুনাসজেনগ্রেগরে জন্মগ্রহণ করেন। তিনি পজসনি (আজ: ব্র্যাটস্লাভা, স্লোভাকিয়া) আইন অধ্যয়ন করেন এবং পেস্ট লইয়ার হন৷ এরপর তিনি টলনা কাউন্টিতে একজন কর্মকর্তা হিসেবে দায়িত্ব পালন করেন৷ তিনি উপ-দলিলদিকে নিযুক্ত হন৷ ১৮৬১ সাল থেকে তিনি কাউন্টির প্রধান দলিল হিসেবে দায়িত্ব পালন করেন এবং পরবর্তীতে ১৮৬৫  সালে ডেপুটি লেফটেন্যান্ট (ভিসকোণ) এ দ্বায়িত্ব পালন করেন৷

তিনি ১৮০২ সালে কসেলদিনের সংসদ সদস্য হন। ১৮৭৫ সালের পর ভিজলি লিবারেল পার্টির সদস্য ছিলেন, যা ১৯০৫ সালের মাঝামাঝি সময়ে অস্ট্রো-হাঙ্গেরীয় সাম্রাজ্যের হাঙ্গেরীর অংশ। তিনি ১৮৭৪ সাল থেকে প্রশাসনের সংসদীয় কমিটির সদস্য ছিলেন। ১৮৮৯ সালে ক্যান্সারের কারণে তাঁর মৃত্যু হয়। ১৩ ফেব্রুয়ারি ১৮৭৯ সালে তাকে কবর দেওয়া হয়।

## তথ্যসূত্র

বিষয়শ্রেণী:রাজনীতি
বিষয়শ্রেণী:রাজনৈতিক ব্যক্তি
বিষয়শ্রেণী:১৮২২-এ জন্ম
বিষয়শ্রেণী:১৮৮৯-এ মৃত্যু
দীনেশ বাজাজ

**দীনেশ বাজাজ** হলেন একজন ভারতীয় রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি একবার পশ্চিমবঙ্গ বিধানসভার সদস্য হিসেবে নির্বাচিত হয়েছিলেন। তার বাবা সত্যনারায়ণ বাজাজও পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন।

## রাজনৈতিক জীবন
দীনেশ বাজাজ ২০০৬ সালে জোড়াসাঁকো থেকে পশ্চিমবঙ্গ বিধানসভার সদস্য হিসেবে নির্বাচিত হন। ২০১১ ও ২০১৬ সালের বিধানসভা নির্বাচনে তিনি প্রতিদ্বন্দ্বিতা করেন নি।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:কলকাতার রাজনীতিবিদ
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১
বিষয়শ্রেণী:১৯৬৯-এ জন্ম
বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ
যোহানেস কৎজ

**যোহানেস জ্যাকোবাস কজি কৎজ** (; জন্ম: ৭ আগস্ট, ১৮৭৯ - মৃত্যু: ৭ জুলাই, ১৯৩১) পশ্চিম কেপের হোপফিল্ড এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯০২ থেকে ১৯০৭ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স ও গটেং দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করতেন ‘কজি’ ডাকনামে পরিচিত **যোহানেস কৎজ**।

## প্রথম-শ্রেণীর ক্রিকেট
১৯০২-০৩ মৌসুম থেকে ১৯১০-১১ মৌসুম পর্যন্ত যোহানেস কৎজের প্রথম-শ্রেণীর খেলোয়াড়ী জীবন চলমান ছিল। তিনি তার সময়কালের অন্যতম দ্রুতগতিসম্পন্ন বোলার হিসেবে সবিশেষ পরিচিতি লাভ করেছিলেন।

টম রিচার্ডসনের ন্যায় তিনি দম বজায় রেখে সারাদিন বোলিং করতে পারতেন। তবে, প্রায়শঃই স্লিপ অঞ্চল দিয়ে তার বল বেরিয়ে যেতো। দলীয় সঙ্গীদের কোন একজন মন্তব্য করেছিলেন যে, ফিল্ডারদেরকে শেখানোর জন্যে নিজে বোলিং করে স্লিপে তার অবস্থান থাকাটাই ভালো হতো। দীর্ঘ দূরত্ব নিয়ে বোলিং কর্মে অগ্রসর হতেন। দুই আঙ্গুলে বল রেখে বোলিংকর্মে অগ্রসর হতেন।

১৯০১ থেকে ১৯১০ সালের মধ্যে বড় ধরনের খেলায় ১৭.৯৬ গড়ে ৩৩১ উইকেট পেয়েছেন। তন্মধ্যে, দুইটি হ্যাট্রিকের সন্ধান পেয়েছেন তিনি। ১৯০২-০৩ মৌসুমে পোর্ট এলিজাবেথে ট্রান্সভাল বনাম গ্রিকুয়াল্যান্ড ওয়েস্টের মধ্যকার খেলায় সেরা বোলিং পরিসংখ্যান দাঁড় করান। ১৯০৬-০৭ মৌসুমে ৫৪ উইকেট পান। প্রিটোরিয়ায় ওয়েস্টার্ন প্রভিন্স বনাম অরেঞ্জ ফ্রি স্টেটের মধ্যকার খেলায় ৯০ রানে খরচায় ১৩ উইকেট লাভ করেছিলেন।

## আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন যোহানেস কৎজ। ১৮ অক্টোবর, ১৯০২ তারিখে জোহেন্সবার্গে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১ জুলাই, ১৯০৭ তারিখে লর্ডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।

১৯০১, ১৯০৪ ও ১৯০৭ সালে দক্ষিণ আফ্রিকা দলের সাথে ইংল্যান্ড গমন করেন। তন্মধ্যে, ১৯০৪ সালে সফরে ১০৪টি প্রথম-শ্রেণীর উইকেট লাভে সক্ষমতা দেখান। প্রথম দুই সফরে সবিশেষ কৃতিত্বের পরিচয় দেন। টাম ওয়ার্নার ঐ পর্যায়ে তাকে গতির দিক দিয়ে কর্টরাইটের পর স্থান দেন।

টেস্টে তিনি তেমন সফলতা পাননি। ১৯০২-০৩ মৌসুমে সফরকারী অস্ট্রেলিয়া দলের বিপক্ষে সুন্দর বোলিং করেছিলেন। ভিক্টর ট্রাম্পার, ক্লেম হিল, সিড গ্রিগরি ও রেজি ডাফের উইকেট পেয়েছেন। ১৯০৭ সালে লর্ডসে গিলবার্ট জেসপের কাছে তার বোলিং বেশ মার খেয়েছিল।

## ব্যক্তিগত জীবন
ক্রিকেট খেলা থেকে অবসর গ্রহণের পর নিউল্যান্ডসে মাঠ কর্মকর্তার ভূমিকায় অবতীর্ণ হয়েছিলেন। ৭ জুলাই, ১৯৩১ তারিখে ৫১ বছর বয়সে হৃদযন্ত্রক্রীয়ায় আক্রান্ত হয়ে রোন্দেবশ এলাকায় যোহানেস কৎজের দেহাবসান ঘটে।

## তথ্যসূত্র

## আরও দেখুন
* বিডি অ্যান্ডারসন
* আর্নেস্ট হলিওয়েল
* বোল্যান্ড ক্রিকেট দল
* দক্ষিণ আফ্রিকান টেস্ট ক্রিকেটারদের তালিকা
* টেস্ট ও প্রথম-শ্রেণীর ক্রিকেটে জোড়া শূন্য রান
	
## বহিঃসংযোগ

* 
* 

বিষয়শ্রেণী:১৮৭৯-এ জন্ম
বিষয়শ্রেণী:১৯৩১-এ মৃত্যু
বিষয়শ্রেণী:ওয়েস্টার্ন প্রভিন্সের ক্রিকেটার
বিষয়শ্রেণী:গটেংয়ের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:লন্ডন কাউন্টির ক্রিকেটার
সুতারপাড়া ইউনিয়ন, করিমগঞ্জ

*** সুতারপাড়া ইউনিয়ন*** বাংলাদেশের একটি প্রশাসনিক অঞ্চল।

## অবস্থান
সুতারপাড়া ইউনিয়ন কিশোরগঞ্জ জেলার করিমগঞ্জ উপজেলায় অবস্থিত।

## যোগাযোগ ব্যবস্থা
করিমগঞ্জ উপজেলা সদর থেকে ১০ কিলোমিটার পাকা রাস্তা অতিক্রম করে সুতারপাড়া ইউনিয়নের প্রবেশদ্বার চামটা বন্দর হয়ে ইউনিয়নে আসা যায়।

এছাড়াও চামটা বন্দর থেকে নদী পথে সুতারপাড়া ইউনিয়নের বিভিন্ন গ্রামে যাওয়া যায়।
অত্র ইউনিয়নের কাঁচা রাস্তার দৈর্ঘ্য ৩০ কিলোমিটার এবং পাকা রাস্তার দৈর্ঘ্য ৫০০ মিটার।

## আয়তন
সুতারপাড়া ইউনিয়নের মোট আয়তন ৭৪৫১ একর বা ৩০.১৫৩ বর্গকিলোমিটার।

## ইতিহাস

## জনসংখ্যা
২০১১ সালের হিসাব অনুযায়ী সুতারপাড়া ইউনিয়নের মোট জনসংখ্যা ১৫,৮৪২ জন।

## প্রশাসনিক কাঠামো

## শিক্ষা ব্যবস্থা
শিক্ষা ব্যবস্থায় উন্নয়নের লক্ষ্যে অত্র ইউনিয়নে রয়েছে ৮টি প্রাথমিক বিদ্যালয় এবং ৩টি মাদ্রাসা।

## হাট-বাজার
সুতারপাড়া ইউনিয়নে হাটবাজারের সংখ্যা দুইটি।

## জনপ্রতিনিধি
ইউনিয়নের বর্তমান চেয়ারম্যান জনাব হারুন-অর-রশীদ
## ধর্মীয় উপাসনালয়
সুতারপাড়া ইউনিয়নে রয়েছে মোট ২৩টি মসজিদ।
## দর্শনীয় স্থান
### খাল
অত্র ইউনিয়নে খালের সংখ্যা মোট ১৪টি।
### বিল ও জলমহাল
সুতারপাড়া ইউনিয়নে বিল ও জলমহাল রয়েছে ৬টি।

## উল্লেখযোগ্য ব্যক্তি
১৯৭১ সালে মুক্তিযুদ্ধে অংশগ্রহণ করা বীর মুক্তিযোদ্ধার সংখ্যা ১৩জন। 
## তথ্যসূত্র

বিষয়শ্রেণী:করিমগঞ্জ উপজেলার ইউনিয়ন
সাদাছড়ি নিরাপত্তা দিবস

alt=A long white cane|থাম্ব| একটি দীর্ঘ সাদা বেত, সাদাছড়ি নিরাপত্তা দিবসের প্রতীক
**আন্তর্জাতিক সাদাছড়ি নিরাপত্তা দিবস** মার্কিন যুক্তরাষ্ট্রে একটি জাতীয় দিবস।  ১৯৬৪ সাল থেকে প্রতি বছরের ১৫ ই  অক্টোবর দিবসটি পালিত হয়। অন্ধ বা দৃষ্টি প্রতিবন্ধী এবং অন্ধত্ব এবং স্বাধীনতার হাতিয়ারের প্রতীক, সাদা বেতের লোকদের কৃতিত্ব উদ্‌যাপনের জন্য তারিখটি আলাদা করা হয়েছে।

## ইতিহাস
১৯৬৪ সালে ৬ অক্টোবর মার্কিন কংগ্রেসের একটি যৌথ রেজোলিউশন, H.R. ৭৫৩, প্রকশনা হিসাবে আইনে স্বাক্ষরিত হয়।  এই রেজুলেশনটি মার্কিন যুক্তরাষ্ট্রের রাষ্ট্রপতিকে প্রতিবছরের ১৫ ই অক্টোবরকে "সাদাছড়ি নিরাপত্তা দিবস" হিসাবে ঘোষণা করার অনুমতি দেয়।

রাষ্ট্রপতি লিন্ডন বি জনসন যৌথ রেজুলেশন পাস হওয়ার কয়েক ঘণ্টার মধ্যে প্রথম সাদাছড়ি নিরাপত্তা দিবস ঘোষণাপত্রে স্বাক্ষর করেন।

২০১১ সালে, সাদাছড়ি নিরাপত্তা দিবসকে প্রেসিডেন্ট বারাক ওবামা দ্বারা **অন্ধ আমেরিকানদের সমতা দিবস** নামকরণ করা হয়েছিল। 

## পালন করে যারা
দৃষ্টিপ্রতিবন্ধীদের অধিকার নিয়ে কাজ করা বিশ্বের বিভিন্ন সংস্থা বিভিন্ন আয়োজনের মধ্য দিয়ে এ দিবসটি পালন করে।

লায়নস ইন্টারন্যাশনালের হিসাবমতে, বিশ্বে ২৮ কোটি ৫০ লাখ মানুষ পুরোপুরি ও আংশিকভাবে চোখে দেখে না। এসব দৃষ্টিপ্রতিবন্ধী মানুষ চলাচলের জন্য হাতে সাদাছড়ি ব্যবহার করে থাকে, যাতে যারা চোখে দেখে তারা যাতে তাদের চলাচলে সহযোগিতা করে। নিরাপদে সড়কে ও অন্যান্য স্থানে চলাচলের সুযোগ করে দেওয়ার প্রতীক হিসেবে সাদাছড়ির ব্যবহার করা হয়। 

## পাদটীকা

## বহিঃসংযোগ

* সাদাছড়ি নিরাপত্তা দিবস: স্বাধীনতার প্রতীক (দ্য ব্লাইন্ড ওয়েব সাইটের জাতীয় ফেডারেশন থেকে নিবন্ধ) 
* সাদাছড়ি নিরাপত্তা দিবস উদ্‌যাপন ওয়েবসাইট  
* ৩৬ ইউএসসি ২১৩২

### নমুনা ঘোষণা

* 2005 
* 2007 
* 2009

বিষয়শ্রেণী:অক্টোবর উদ্‌যাপন
বিষয়শ্রেণী:প্রবেশযোগ্যতা
গ্রানভিল ডি সিলভা

**গ্রানভিল নিশঙ্কা ডি সিলভা** (; জন্ম: ১২ মার্চ, ১৯৫৫) কলম্বোয় জন্মগ্রহণকারী প্রথিতযশা ও সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি।

১৯৮৩ থেকে ১৯৮৫ সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন **গ্রানভিল ডি সিলভা**।

## খেলোয়াড়ী জীবন
১৯৮২-৮৩ মৌসুম থেকে ১৯৮৪-৮৫ মৌসুম পর্যন্ত গ্রানভিল ডি সিলভা’র প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে চারটিমাত্র ওডিআইয়ে অংশগ্রহণ করার সুযোগ পেয়েছিলেন গ্রানভিল ডি সিলভা। কোন টেস্টে অংশগ্রহণ করতে পারেননি। ৩০ এপ্রিল, ১৯৮৩ তারিখে কলম্বোয় সফরকারী অস্ট্রেলিয়া দলের বিপক্ষে একদিনের আন্তর্জাতিকে অভিষেক ঘটে তার। ২৮ জানুয়ারি, ১৯৮৫ তারিখে অ্যাডিলেডে একই দলের বিপক্ষে সর্বশেষ ওডিআইয়ে অংশ নেন তিনি।

## তথ্যসূত্র

## আরও দেখুন
* সুশীল ফার্নান্দো
* অরবিন্দ ডি সিলভা
* সিংহলীজ স্পোর্টস ক্লাব
* ১৯৮৩ ক্রিকেট বিশ্বকাপ
* শ্রীলঙ্কান একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৫৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৮৩ ক্রিকেট বিশ্বকাপের ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:কলম্বো থেকে আগত ক্রিকেটার
বরাকর

**বরাকর** হল ভারতীয় রাজ্য পশ্চিমবঙ্গের পশ্চিম বর্ধমান জেলার আসানসোলের একটি প্রতিবেশী অঞ্চল। এটি আসানসোল পৌরসংস্থা কর্তৃক পরিচালিত হচ্ছে। এটি ঝাড়খণ্ড এবং পশ্চিমবঙ্গ রাজ্যের সীমান্তে অবস্থিত। গ্র্যান্ড ট্রাঙ্ক রোডটি বরাকারের উপর দিয়ে গেছে। এই প্রতিবেশী শহর বরাকর নদীর তীরে অবস্থিত।

## ভৌগোলিক অঞ্চল
## নগরায়ণ
২০১১ সালের আদমশুমারি অনুসারে, আসানসোল সদর মহকুমার জনসংখ্যার ৮৩.৩৩% শহুরে এবং ১৬.৬৭% গ্রামীণ ছিল। আসানসোল সদর মহকুমার ২৬ (+১ আংশিকভাবে) আদমশুমারি শহর রয়েছে।

## এলাকা
আসানসোল ঢেউ খেলানো ল্যাটেরাইট অঞ্চল দ্বারা গঠিত। এই অঞ্চল দামোদর এবং অজয় - এ ​​দুটি শক্তিশালী নদীর মধ্যে অবস্থিত। এ অঞ্চলে উপর দিয়ে একে অপরের সাথে সমান্তরালভাবে প্রবাহিত হয়, দুটি নদীর মাঝখানের দূরত্ব প্রায় ৩০ কিলোমিটার। যুগ যুগ ধরে এই অঞ্চলটিতে প্রচুর বনভূমি সৃষ্টি হয় এবং তার ফলে অপহরণ ও লুটেরাদের নিরাপদ আবাসস্থল হিসেবে বিবেচিত হচ্ছে। অষ্টাদশ শতাব্দীতে কয়লার আবিষ্কারের ফলে এই অঞ্চলটি শিল্পায়নের দিকে অগ্রসর হয়। তবে, এর বিরূপ প্রতিক্রিয়া হিসেবে বেশিরভাগ বনভূমি সাফ হয়ে গেছে। আসানসোলের পশ্চিম সীমানায় বরাকর, ঝাড়খণ্ড রাজ্যের সাথে সীমানা গঠন করেছে।

## আসানসোল পৌরসংস্থা
৩ জুন ২০১৫ সালের কলকাতা গেজেটের বিজ্ঞপ্তি অনুসারে, কুলটি, রাণীগঞ্জ এবং জামুরিয়া পৌরসভা অঞ্চলগুলি আসানসোল পৌরসংস্থা অধীনে অন্তর্ভুক্ত করা হয়েছিল।

## বেগুনিয়া মন্দিরগুলি

এই অঞ্চলটি সিদ্ধেশ্বর মন্দিরের জন্য বিখ্যাত। নবম শতাব্দীর গোড়ার দিকে উড়িষ্যা সংস্কৃতির আদলে হিন্দু ধর্মীয় কাঠামো বিশিষ্ট শিখারা তৈরি করা হয়। এটি পরে ষোড়শ শতাব্দীতে অন্যান্য মন্দির যেমন গণেশ, দুর্গা এবং পঞ্চাননের জন্য অনুপ্রেরণা হিসাবে কাজ করেছিল।

একটি মন্দির চত্ত্বরে আরও চারটি মন্দির রয়েছে যা বেগুনিয়া মন্দির নামে পরিচিত। প্রবেশপথ থেকে শেষ পর্যন্ত চারটি মন্দির প্রাচীনতম বলে মনে হয় এবং এটি অষ্টম-নবম শতাব্দীর দিকে নির্মিত হয়েছিল। এটি পশ্চিমবঙ্গের প্রাচীনতম রেখ-দেউল মন্দিরগুলির মধ্যে অন্যতম। এছাড়া  আরও দুটি মন্দির আছে ১৪-১৫ শতাব্দীর দিকে নির্মিত হয়েছিল। মন্দিরে শিব লিঙ্গ, গণেশ ও দুর্গার মূর্তি রয়েছে। মন্দির চত্ত্বরে অনেক পাথরের মূর্তি আবিষ্কৃত হয়েছে। কয়েকটি বিষ্ণুর মূর্তি কিছু অন্য জৈন মূর্তি সম্ভবত এটি পুরানো চতুর্থ মন্দিরের অংশ। এটা স্পষ্ট যে বরাকর এক সময় বৌদ্ধ এবং জৈন ধর্মের কেন্দ্রস্থল ছিল। এরপরে এটি একটি শৈব কেন্দ্র হয়ে উঠেছিল এবং কোনও এক সময়ে বৈষ্ণব কেন্দ্রও হয়ে উঠেছিল।

## তথ্যসূত্র

বিষয়শ্রেণী:আসানসোলের প্রতিবেশী অঞ্চল
বিষয়শ্রেণী:আসানসোলের পাড়া
মেডুলা অবলংগাটা

**মেডুলা অবলংগাটা** বা মেডুলা হচ্ছে কাণ্ড আকৃতির একটি কাঠামো যা মস্তিষ্কের ব্রেইনস্টেমের একটি অংশ। এটির অবস্থান লঘুমস্তিষ্কের বাইরে কিন্তু নিচের দিকে। এটি কোণাকৃতির স্নায়ুকোষ সংবলিত একটি অংশ যা বমি করা থেকে হাঁচি দেওয়া পর্যন্ত শরীরের স্বয়ংক্রিয় কাজকর্মের জন্য নিযুক্ত। মেডুলা হৃৎপিণ্ড, শ্বসন, বমি ও ভেসোমোটর কার্যক্রমের কেন্দ্র বা মূল চালিকাশক্তি যার কারণে এটি শ্বাস-প্রশ্বাস, হৃদ স্পন্দন, এবং রক্তচাপ, ঘুমচক্রের মতো শরীরের স্বয়ংক্রিয় কার্যক্রম নিয়ন্ত্রণের কাজ করে।

ভ্রূণের বিকাশের সময় মাইএলেনসেফ্যালন থেকে মেডুলা অবলংগাটার বিকাশ ঘটে। মাইএলেনসেফ্যালন হচ্ছে একটি সেকেন্ডারি ভেসিকল যা রম্বেনসেফ্যালন যখন পরিপক্কতা লাভ করে তখন সৃষ্টি হয়। এটিকে পশ্চাৎমস্তিষ্ক হিসেবেও অভিহিত করা হয়।

প্রাচীন পরিভাষায় মেডুলা অবলংগাটাকে বাল্ব হিসেবেও অভিহিত করা হয়। এজন্য আধুনিক চিকিৎসাবিজ্ঞানে বালবার হিসেবে মেডুলা অবলংগাটা সংশ্লিষ্ট বিভিন্ন পরিভাষায় এই শব্দের ব্যবহার রয়ে গেছে (যেমন বালবার প্লেসি ব্যাধি)। বিশেষ করে মেডুলা অবলংগাটা সংশ্লিষ্ট বিভিন্ন চিকিৎসীয় অবস্থা বা ব্যাধির ক্ষেত্রে বালবার শব্দটি ব্যবহৃত হয়। মেডুলা অবলংগাটার সাথে যুক্ত বিভিন্ন স্নায়ু ও স্নায়ু নালীকে নির্দেশ করতেও এই পরিভাষা ব্যবহৃত হয় এবং সেই সাথে জিহ্বা, গলবিল এবং ল্যারিক্সের মতো স্নায়ু পেশীগুলির পারিভাষিক নামকরণেও এর ব্যবহার রয়েছে।

## তথ্যসূত্র

## বহিঃসংযোগ

* 

বিষয়শ্রেণী:মেডুলা অবলংগাটা
২০১৮ ম্যান বুকার পুরস্কার

**২০১৮ [[ম্যান বুকার পুরস্কার]]** ২০১৮ সালের ১৬ অক্টোবর প্রদান করা হয়। পুরস্কারের জন্য ১৩টি বইয়ের দীর্ঘ তালিকা প্রকাশ করা হয় ২৪ জুলাই এবং ২০ সেপ্টেম্বর ৬টি বইয়ের সংক্ষিপ্ত তালিকা প্রকাশ করা হয়। দীর্ঘ তালিকায় নিক নাসোর কমিক বই *সাবরিনা* স্থান পেয়েছিল, যা ছিল ম্যান বুকার পুরস্কারের ইতিহাসে প্রথম কোন কমিক বইয়ের মনোনয়ন।

অ্যানা বার্নস তার তৃতীয় উপন্যাস *[[মিল্কম্যান (উপন্যাস)|মিল্কম্যানের]]* জন্য বুকার পুরস্কার অর্জন করেন। তিনিই উত্তর আয়ারল্যান্ডের বুকার পুরস্কার বিজেতা প্রথম সাহিত্যিক।

## বিচারক প্যানেল
* কাওমি এ্যন্থনি অ্যাপিয়াহ
* ভাল ম্যকডারমিদ
* লিও রবসন
* জ্যাকুলিন রোজ
* লিয়ানি স্যাপটন

## মনোনয়ন (সংক্ষিপ্ত তালিকা)

## মনোনয়ন (দীর্ঘ তালিকা)

## তথ্যসূত্র

বিষয়শ্রেণী:ব্রিটিশ সাহিত্য পুরস্কার
বিষয়শ্রেণী:ইংরেজি ভাষার সাহিত্য পুরস্কার
বিষয়শ্রেণী:সাল অনুযায়ী ম্যান বুকার পুরস্কার
বিষয়শ্রেণী:বুকার পুরস্কার
সাইক্লোপিয়া

**সাইক্লোপিয়া** () হচ্ছে অগ্রমস্তিষ্ক বৈকল্যের সবচেয়ে চরম অবস্থা এবং এটি একটি সহজাত অপগঠন (জন্মগত ত্রুটি)। এর কারণে ভ্রুণের অগ্রমস্তিষ্কে অবস্থিত চোখের অক্ষিকোটর সঠিকভাবে দুইভাগে বিভক্ত হয় না। ১৬০০০ নবজাতক প্রাণীর মধ্যে একটিতে এবং ২০০ টি ভ্রুণের গর্ভপাতের একটিতে এটি দেখা যায়।

## দেখতে যেমন হয়
শিশুর নাসিকা থাকেনা অথবা থাকলেও তা একটি অকার্যকর নাসিকা হিসেবে প্রতিস্থাপিত হয়। এই অঙ্গবিকৃতি (যাকে প্রবোস্কিস বলে) কেন্দ্রে অবস্থিত নেত্রের উপরে থাকে অথবা পিছনে থাকে। এটি সাইক্লোপিয়ার একটি ধরন যাযে নাসাসেফালিও () বলা হয়। এইজাতীয় ভ্রুণগুলো স্বাভাবিকভাবেই গর্ভপাত অথবা প্রসবের সময় মারা যায়।

যদিও সাইকেলোপিয়া অনেক দুর্লভ। তবে কিছু সংখ্যক মানব শিশু যারা সাইকেলোপিয়া তে আক্রান্ত হয়েছিল; তাদেরকে চিকিৎসা জাদুঘরে রাখা হয়েছে। (উদাহরণস্বরূপঃ The ভ্রলিক জাদুঘর, আমস্টারডাম)।

এমনকি কিছু আবাদি প্রাণীতেও (ঘোড়া, ভেড়া, শুকর এবং কিছু মুরগিছানা) সাইকেলোপিয়া দেখা গিয়েছে। এসব ক্ষেত্রে নাক এবং মুখ তৈরি হয় না। অথবা নাক একদম মুখের শীর্ষ দেশ থেকে তৈরি হয়। এরফলে শ্বাস প্রশ্বাসে বাধার সৃষ্টি হয়, যার ফলে কিছুক্ষণের মধ্যে দমবন্ধ হয়ে নবজাতক মৃত্যুমুখে পতিত হয়।

## তথ্যসূত্র

বিষয়শ্রেণী:জন্মগত ব্যাধি
বিষয়শ্রেণী:অনুপস্থিত শরীরের অংশ
তাঁতে বোনা কাপড়

**তাঁতে বোনা কাপড়** তাঁত বা এই জাতীয় স্বয়ংক্রিয় বা আধা-স্বয়ংক্রিয় বা হস্তচালিত কাপড় বয়নযন্ত্রের বুননের ফলে তৈরি কাপড়। তাঁতে বোনা কাপড় বেশিরভাগ সময় তাঁতে তৈরি হয়, এবং অনেক সুতা একটির উপর আরেকটি দিয়ে বোনা হয়, যাকে টানা এবং পড়েন সুতা বলে । প্রযুক্তিগতভাবে, একটি তাঁতে বোনা কাপড় দুটি বা ততোধিক সুতাকে একে অপরের সাথে নির্ধারিত কোণে সংযুক্ত করে তৈরি করা হয়। 

## গুণাবলী
তাঁতে বোনা কাপড়ে সাধারণ নিয়ম অনুযায়ী আড়াআড়িভাবে একে অপরের মাঝে বা উপর দিয়ে গিয়ে বন্ধন তৈরি কর।  ব্যবহার করা সুতাকে অবশ্যই স্থিতিস্থাপক হতে হয়। তাঁতে বোনা কাপড়ে সঠিক পন্থা অবলম্বন না করলে প্রান্ত দিয়ে সুতাগুলো খোলা অবস্থায় অসমান থেকে যায়। এটি সঠিকভাবে কেটে ফেলতে ধারালো কাচি বা ভার ব্যবহার করা হয়।

তাঁতে বোনা কাপড় সাধারণত টান প্রদান করলে তেমন প্রসারিত হয় না, যা বিভিন্ন প্রকার ব্যবহারের জন্য উপযোগী।

## তথ্যসূত্র

## আরও দেখুন
* কাঁটায় বোনা কাপড়
* কাপড়
* বস্ত্রবয়ন

বিষয়শ্রেণী:বয়নকৃত উপাদান
বিষয়শ্রেণী:তাঁত বস্ত্র
বিষয়শ্রেণী:তাঁতে বোনা কাপড়
রত্না দে

**রত্না দে** (বিবাহের পূর্বে **রত্না নাগ** নামে পরিচিত ছিলেন) হলেন একজন ভারতীয় চিকিৎসক ও রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি দুইবার বিধায়ক ও দুইবার সাংসদ হিসেবে নির্বাচিত হয়েছিলেন।

## প্রারম্ভিক জীবন ও শিক্ষা
রত্না দে ১৯৪৮ সালের ৬ সেপ্টেম্বর জন্মগ্রহণ করেন। তার বাবার নাম গোপাল দাস নাগ ও মায়ের নাম নীলিমা নাগ। তার বাবা পশ্চিমবঙ্গ সরকারের শ্রমমন্ত্রী ছিলেন। রত্না দে আর. জি. কর মেডিকেল কলেজ ও ইন্সটিটিউট অব চাইল্ড হেলথে পড়াশোনা করেছেন।

## রাজনৈতিক জীবন
রত্না দে ২০০১ সালে শ্রীরামপুর বিধানসভা কেন্দ্রের বিধায়ক হিসেবে নির্বাচিত হন। এরপর ২০০৬ সালে তিনি পুনরায় শ্রীরামপুর থেকে পশ্চিমবঙ্গ বিধানসভার সদস্য হিসেবে নির্বাচিত হন। তিনি ২০০১ সাল থেকে ২০০৮ সাল পর্যন্ত পশ্চিমবঙ্গ বিধানসভার আইনপ্রণেতা ছিলেন।

রত্না দে ২০০৯ সালে হুগলি লোকসভা কেন্দ্রের সাংসদ হিসেবে নির্বাচিত হন। ২০১৪ সালে তিনি টানা দ্বিতীয়বারের মত হুগলি লোকসভা কেন্দ্রের সাংসদ হিসেবে নির্বাচিত হন। তবে, ২০১৯ সালের নির্বাচনে তিনি হুগলি লোকসভা কেন্দ্র থেকে শ্রীমতী.লকেট চট্টোপাধ্যায় এর কাছে ৭৩,৩৬২ ভোটের ব্যবধানে পরাজিত হন।

## ব্যক্তিগত জীবন
রত্না দে ১৯৭৭ সালের ১০ ফেব্রুয়ারি প্রবীর কুমার দের সাথে বিবাহবন্ধনে আবদ্ধ হন। তাদের একটি কন্যাসন্তান আছে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ভারতীয় চিকিৎসক
বিষয়শ্রেণী:পশ্চিমবঙ্গের রাজনীতিতে নারী
বিষয়শ্রেণী:পঞ্চদশ লোকসভার সদস্য
বিষয়শ্রেণী:ষোড়শ লোকসভার সদস্য
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হুগলি জেলার ব্যক্তি
বিষয়শ্রেণী:১৯৪৮-এ জন্ম
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬
বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:পশ্চিমবঙ্গ বিধানসভার নারী সদস্য
বিষয়শ্রেণী:লোকসভার নারী সদস্য
বাংলাদেশ জাতীয় সমাজকল্যাণ পরিষদ

**বাংলাদেশ জাতীয় সমাজকল্যাণ পরিষদ** হলো  জাতীয় পরিষদ যা বাংলাদেশে সমাজকল্যাণমূলক কার্যক্রম এবং কর্মসূচি পরিচালনার দায়িত্বে নিয়োজিত। এটি বাংলাদেশের ঢাকায় অবস্থিত। 

## ইতিহাস
১৯৫৬ সালে ভারত-পাকিস্তান বিভাজনের পরে পূর্ব পাকিস্তানে চলে আসা কল্যাণকেন্দ্র দেখাশোনার জন্য সমাজকল্যাণ পরিষদের সূচনা হয়। ১৯৭১ সালে বাংলাদেশ একটি স্বাধীন দেশে পরিণত হওয়ার পরে, এই পরিষদটি সংসদে একটি প্রস্তাবের মাধ্যমে প্রতিষ্ঠিত হয় এবং এর নামকরণ হয় বাংলাদেশ জাতীয় সমাজকল্যাণ পরিষদ। এটি শ্রম ও সমাজকল্যাণ মন্ত্রণালয়ের অধীনে রাখা হয়েছিল।   ২০০৮ সালের নভেম্বরে বাংলাদেশের তত্ত্বাবধায়ক সরকারের প্রধান উপদেষ্টা ব্রিগেডিয়ার জেনারেল এম এ মালেক বাংলাদেশ জাতীয় সমাজকল্যাণ পরিষদের ওয়েবসাইটটির উদ্বোধন করেন।  বেসরকারী সংস্থা পরিষদের সাথে নিবন্ধিত রয়েছে। 

## তথ্যসূত্র

বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৭২-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি সংস্থা
বিষয়শ্রেণী:১৯৭২-এ প্রতিষ্ঠিত সরকারি সংস্থা
উমাইর ইবনে ওয়াহাব

**উমাইর ইবনে ওয়াহাব** (আরবি: عمير بن وهب) ছিলেন নবি মুহাম্মদের একজন সাহাবি। তিনি কুরাইশদের মধ্যে সম্ভ্রান্ত ও সন্মানিত ব্যক্তি ছিলেন।

## নাম ও বংশ পরিচয়
তাঁর মূলনাম নাম ছিল উমাইর এবং কুনিয়াত হলো *আবু উমাইয়া।*  তাঁর পিতার নাম ছিল ওয়াহাব ইবনে খালাফ ও মাতার নাম উম্মু সাখীলা। উমাইর কুরাইশদের মধ্যে বীর হিসেবে পরিচিত ছিলেন।

## প্রাক-ইসলামি জীবন
মক্কার কুরাইশদের মধ্যে উমাইর গুরুত্বপূর্ণ ব্যক্তিত্ব ছিলেন। তিনি কুরাইশদের পক্ষে যুদ্ধের ব্যপারে গুপ্তচর ও পরামর্শ দাতা হিসাবে কাজ করতেন। বদরের যুদ্ধের আগে তাকে মুসলমানদের সৈন্য ও যাবতীয় অবস্থা জেনে আসার জন্য বদরে পাঠানো হয়েছিল। উমাইর সকল তথ্য বিশ্লেষণ করে কুরাইশদের এই যুদ্ধে লিপ্ত হতে নিষেধ করেন এবং মক্কায় ফিরে যেতে আহ্বান করেন। তার কথায় অনেক কুরাইশ প্রভাবিত হলেও আবু জেহেলের ইচ্ছায় কুরাইশরা বদর যুদ্ধে জড়িয়ে পড়ে।

যুদ্ধ শেষে অনেক কুরাইশ বন্দীর সঙ্গে তার ছেলে ওয়াহাবও বন্ধী হন এবং এতে উমাইর খুব কষ্ট পান। তিনি সাফওয়ান ইবনে উমাইয়ার ( যিনি মক্কা বিজয়ের পরে ইসলাম গ্রহণ করেন) প্ররোচনায় ছেলের প্রতিশোধ নেওয়ার প্রতিজ্ঞা করেন। এরপর তাঁর অনুপস্থিতিতে সাফওয়ান মক্কায় তার সবকিছুর দায়িত্ব নিলে উমাইর নবি মুহাম্মদকে হত্যা করে নিজের ছেলেকে মুক্ত করতে মদিনার উদ্দেশ্যে রওনা হন।

## ইসলাম গ্রহণ
উমাইর ইবনে ওয়াহাব নবিকে হত্যা করতে এসে ইসলাম ও নবি মুহাম্মদের প্রতি মুগ্ধ হয়ে ইসলাম গ্রহণ করেন। এরপর তিনি মদিনাতেই বসবাস করতে থাকেন। ইসলাম গ্রহণের তার পুত্র ওয়াহাবকেও মুক্তি দেওয়া হয়। এদিকে সাফওয়ান উমাইরের জন্য অপেক্ষায় ছিলেন। কিছুদিন পর মদিনা হতে মক্কায় একটি কাফেলা আগমন করলে তিনি জানতে পারেন যেচ উমাইর ইসলাম গ্রহণ করেছেন। কিছুদিম পর উমাইর নিজের গোত্রের মাঝে ইসলামের দাওয়াত ছড়িয় দেওয়ার লক্ষ্যে মক্কায় আসেন। মক্কায় উমাইর প্রচুর দাওয়াতি কাজ করেন এবং অনেক মানুষ উমাইরের হাতে মুসলমান হয়। তিনি উহুদ যুদ্ধের পূর্বে মক্কা থেকে এই বিশাল কাফেলা নিয়ে মদিনায় উপস্থিত হন।

## যুদ্ধে অংশগ্রহণ
তিনি উহুদ, খন্দক ও মক্কা অভিযানসহ সব অভিযানে নবি মুহাম্মদের সাথে অংশগ্রহণ করেন। মক্কা বিজয়ের দিন তিনি নিজের বন্ধু সাফওয়ান ইবনে উমাইয়াকে খুঁজে বের করেন এবং উমাইয়ার সাহায্যে সাফওয়ান ইসলাম গ্রহণ করেন ।

## খিলাফতের আমলে
আবু বকরের খিলাফতকালে তিনি সকল গুরুত্বপূর্ণ কাজে খলীফাকে সহযোগিতা করেন। উমরের খিলাফতে আমর ইবনুল আস যখন মিশর অভিযান পরিচালনা করেন, তখন উমাইর তাতে শরিফ ছিলেন। এই অভিযানে ইসকান্দারিয়া বিজয়ে আমর ইবনুল আসেী বিলম্ব ঘটছিল, তখন খলিফা উমার আমর ইবনুল আসের সাহায্যে মদীনা থেকে চারজন সেনা কমান্ডারের নেতৃত্বে ১০ হাজার সৈন্য পাঠান। এই চার কমান্ডারের একজন ছিলেনউমাইর ইবনে ওয়াহাব ছিলেন। 

## মৃত্যু
হযরত উমরের খিলাফতের শেষের দিকে তিনি ইন্তিকাল করেন।

## তথ্যসূত্র

বিষয়শ্রেণী:পুরুষ সাহাবা
বিষয়শ্রেণী:উহুদ যুদ্ধে অংশগ্রহণকারী সাহাবা
বিষয়শ্রেণী:জাহেলি ব্যক্তি
মেসেঞ্জার (সফটওয়্যার)

**মেসেঞ্জার**  হলো একটি জনপ্রিয় বার্তা আদান-প্রদানের মাধ্যম। মূলত এটি ২০০৮ সালে ফেসবুক কর্তৃপক্ষ কর্তৃক ফেসবুক বার্তা হিসেবে বিকশিত হয় ৷ প্রথম দিকে এটিকে ** ফেসবুক চ্যাট ** নামে ডাকা হতো৷  সংস্থাটি ২০১০ সালে তাদের বার্তা আদান-প্রদানের পরিষেবাটিকে আরও নবরূপে সূচীত করে, এরপর আগস্ট ২০১১-তে স্বতন্ত্রভাবে আইওএস ও অ্যান্ড্রয়েড এর জন্য অ্যাপ্লিকেশনটি উন্মুক্ত করে। 

কিউ৪ ২০১৮ এর সম্মেলনে সংস্থাটি মেসেঞ্জার ভিত্তিক যোগাযোগের জন্য স্বাতন্ত্র্য ফেসবুক বাতায়ন হার্ডওয়্যার প্রকাশ করে। কয়েক বছর ধরে ফেসবুক বিভিন্ন অপারেটিং সিস্টেমের জন্য তাদের অ্যাপ্লিকেশনটি উন্মুক্ত করেছে, নিবেদিত ওয়েবসাইট ইন্টারফেস (ম্যাসেঞ্জার ডটকম) চালু করেছে এবং প্রধান ফেসবুক অ্যাপ্লিকেশন থেকে বার্তা আদান-প্রদানের কার্যকারিতা পৃথক করেছে, যা ব্যবহারকারীদের ওয়েব ইন্টারফেস ব্যবহার করতে বা স্বতন্ত্র অ্যাপ্লিকেশনটি ডাউনলোড করে ব্যবহার করতে অনুমোদন দেয়।

ব্যবহারকারী বার্তা প্রেরণ করতে এবং ছবি, ভিডিও, স্টিকার, অডিও এবং ফাইলসমূহ বিনিময় করতে পারে পাশাপাশি অন্যান্য ব্যবহারকারীর বার্তায় প্রতিক্রিয়া জানাতে এবং রোবটগুলোর সাথে প্রতিক্রিয়া জানাতে পারে। পরিষেবাটি ভিওআইপি এবং ভিডিও যোগাযোগ সমর্থন করে। এই স্বতন্ত্র অ্যাপ্লিকেশনটি একাধিক অ্যাকাউন্ট একই সাথে ব্যবহার, এক প্রান্ত থেকে আরেক প্রান্তে ঐচ্ছিক সুরক্ষিত কথোপকথন বজায়, এবং গেমস খেলা সমর্থন করে।

## ইতিহাস

## নগদীকরণ
জানুয়ারি ২০১৭ সালে , ফেসবুক  ঘোষণা করেছে  নগদীকরণ  ছিল ফেসবুকে মেসেঞ্জারের হোম ফিডে বিজ্ঞাপন দেখানোর পরীক্ষা ৷  সেই সময় এই পরীক্ষাটি অস্ট্রেলিয়া ও থাইল্যান্ডের কিছুসংখ্যক ব্যবহারকারীদের মধ্যে সীমাবদ্ধ ছিল৷  জুলাই মাসে, কোম্পানি ঘোষণা করে যে তারা একটি বিশ্বব্যাপী শ্রোতা পরীক্ষার বিস্তার করছে।  মেসেঞ্জারের প্রধান, ** স্ট্যান চুদনভস্কি**, **ভেন্টারবেটকে ** বলেছেন  "আমরা  ধীরে  শুরু করব... যখন   যখন ব্যবহারকারীদের গড়  can be sure to see them we truly don’t know because we’re just going to be very data-driven and user feedback-driven on making that decision". Facebook told *[[TechCrunch]]* that the advertisements' placement in the inbox depends on factors such as thread count, phone screen size, and pixel density. In a *TechCrunch* editorial by Devin Coldewey, he described the ads as "huge" in the space they occupy, "intolerable" in the way they appear in the user interface, and "irrelevant" due to the lack of context. Coldewey finished by writing "Advertising is how things get paid for on the internet, including TechCrunch, so I’m not an advocate of eliminating it or blocking it altogether. But bad advertising experiences can spoil a perfectly good app like (for the purposes of argument) Messenger. Messaging is a personal, purposeful use case and these ads are a bad way to monetize it."

## বৈশিষ্ট্য

## তথ্যসূত্র

## বহিঃসংযোগ
* 
* 

বিষয়শ্রেণী:ফেসবুক
বিষয়শ্রেণী:২০১১-এর সফটওয়্যার
বিষয়শ্রেণী:সামাজিক যোগাযোগ মাধ্যম
বিষয়শ্রেণী:মেটা প্ল্যাটফর্মস
বিষয়শ্রেণী:ফ্রিওয়্যার
বিষয়শ্রেণী:মেসেঞ্জার (সফটওয়্যার)
বিষয়শ্রেণী:তাৎক্ষণিক বার্তা প্রেরক সফটওয়্যার
বিষয়শ্রেণী:ভিওআইপি সফটওয়্যার
বিষয়শ্রেণী:আইওএস সফটওয়্যার
বিষয়শ্রেণী:উইন্ডোজ ফোন সফটওয়্যার
বিষয়শ্রেণী:মেটা প্ল্যাটফর্ম অ্যাপ্লিকেশন
কাঠুয়া জেলা

**কাঠুয়া জেলা** হল ভারতের জম্মু ও কাশ্মীরের একটি জেলা। এই জেলার উত্তর-পশ্চিমে জম্মু, উত্তরে ডোডা এবং উধমপুর জেলা, পূর্বে হিমাচল প্রদেশ, দক্ষিণে পাঞ্জাব এবং পশ্চিমে পাকিস্তানের কার্যকরী সীমানা ঘিরে রয়েছে। এর ভূখণ্ড পাঞ্জাব/কাশ্মীর সীমান্তে সমৃদ্ধ কৃষিক্ষেত্র, হিমালয়ের পাদদেশে পূর্ব দিকে সমভূমি এবং পূর্বে পাহাড়ি পাহাড়ি অঞ্চল নিয়ে গঠিত।

কাঠুয়া জেলাটি আটটি ব্লকে বিভক্ত। এই ব্লকগুলি হল বন, বার্নোটি, বাশোলি, বিল্লাওয়ার, দুগ্গান, ঘাগওয়াল, হিরানগর, কাঠুয়া এবং লোহাই মলহার। এই জেলাতে প্রায় ৫১২টি গ্রাম রয়েছে।

কাঠুয়ার ঐতিহ্যবাহী ভাষা হ'ল ডোগ্রি। পূর্ব পাহাড়ী অঞ্চলে পাহাড়ি ভাষার প্রচলন রয়েছে। শিক্ষার প্রধান মাধ্যম হ'ল ইংরেজি, হিন্দি এবং উর্দু।

মুসলিম প্রধান রাজ্যের কাঠুয়া জেলা জম্মু জেলার মতো একটি হিন্দু সংখ্যাগরিষ্ঠ জেলা। ভারতের জনগণনা ২০১১ সালের হিসাবে জেলার মোট জনসংখ্যা ছিল ৬,১৫,৭১১; হিন্দু ধর্মাবলম্বী ছিল ৮৬.১১%, মুসলমানরা ১০.৪২%, শিখ ১.৫৫% এবং অন্যান্য (প্রধানত খ্রিস্টান) ০.৪২%।

অপেক্ষাকৃত নিরাপদ অঞ্চল, কাঠুয়া পাঞ্জাব অঞ্চলের ভারতীয় অংশের পাঞ্জাব রাজ্যে খালিস্তান বিচ্ছিন্নতাবাদী আন্দোলনের দ্বারা দীর্ঘ বিদ্রোহ থেকে রক্ষা পেয়েছিল, যা ১৯৯০-এর দশকের গোড়ার দিকে এর দক্ষিণে এসে শেষ হয়েছিল এবং এই জেলার উত্তরের দিকের জেলাগুলিতে কাশ্মীর উপত্যকায় চলমান বিদ্রোহ ১৯৮০-এর দশকে শুরু।

## ইতিহাস

আন্দোত্র বংশের যোধ সিংহ প্রায় ২ হাজার বছর আগে হস্তিনাপুর থেকে কাঠুয়া চলে এসেছিলেন বলে বিশ্বাস করা হয়।

তার তিন পুত্র তারাফ তাজওয়াল, তারাফ মঞ্জালী এবং তারাফ ভাজওয়ালের তিনটি গ্রাম (হ্যামলেট) স্থাপন করেন। তাদের বংশধরদের এখন তাজওয়ালিয়া, ভাজওয়ালিয়া এবং আন্ডোত্রা উপ-জাতের খানওয়ালিয়া রাজপুত বলা হয়। ১৯২১ সালের আগে, কাঠুয়া জেলা জসরোটা জেলা হিসাবে পরিচিত ছিল। ১৯২১-১৯৩১ সময়কালের মধ্যে, প্রশাসনের ক্ষেত্রে জেলার সদর দফতর কাঠুয়ায় স্থানান্তরিত হয়।

## জনসংখ্যার উপাত্ত
২০১১ সালের আদমশুমারি অনুসারে কাঠুয়া জেলার জনসংখ্যা ৬,১৬,৪৩৫ জন, যা প্রায় সলোমন দ্বীপপুঞ্জের বা মার্কিন যুক্তরাষ্ট্রের ভার্মন্ট রাজ্যের সমান। এটি জনসংখ্যার হিসাবে ভারতের মোট ৬৪০টি জেলার মধ্যে ৫২১তম স্থানে রয়েছে। জেলাটির প্রতি বর্গকিলোমিটারে জনসংখ্যার ঘনত্ব ৩৪৬জন (৬৪০ জন/বর্গমাইল) ২০০১-এর দশকে এর জনসংখ্যা বৃদ্ধির হার ছিল ২০.৫৩%। কাঠুয়াতে লিঙ্গ অনুপাত হচ্ছে - প্রতি ১,০০০ পুরুষের বিপরীতে ৮৯০ জন মহিলা এবং এর সাক্ষরতার হার ৭৩.০৯%।

## তথ্যসূত্র


বিষয়শ্রেণী:জম্মু ও কাশ্মীরের জেলা
ভারতীয় ১০ টাকার নোট

**ভারতীয় ১০ টাকার নোট** ভারতীয় টাকার একটি মূল্য। ১৯৯৬ সালে মহাত্মা গান্ধী সিরিজের অংশ হিসাবে ভারতীয় রিজার্ভ ব্যাংক কর্তৃক প্রবর্তিত প্রথম নোটগুলির মধ্যে একটি ছিল ১০ টাকার ব্যাংক নোট। এই নোটগুলো মহাত্মা গান্ধী নতুন সিরিজের সাথে প্রচলন করেছে যা ২০১৮ সালের জানুয়ারী মাসে চালু করা হয়েছিল। একই সাথে ১০ টাকা মূল্যের মুদ্রার‌ও প্রচলিত আছে।

ঔপনিবেশিক শাসন আমলের সময় যখন ১৯২৩ সালে রিজার্ভ ব্যাংক অব ইন্ডিয়া মুদ্রা প্রচলনের দায়িত্ব পায় এবং ১০ টাকার ব্যাংক নোট জারি করে এবং তখন থেকে এটি প্রচলিত রয়েছে।

## নতুন মহাত্মা গান্ধী সিরিজ
২০১৮ সালের ৫ জানুয়ারি, ভারতীয় রিজার্ভ ব্যাংক মহাত্মা গান্ধী নতুন সিরিজের অংশ হিসেবে একটি নতুন ও পুনঃনকশাকৃত ১০ টাকার ব্যাংক নোট বাজারে ছাড়ার ঘোষণা দেয়।

### নকশা
ভারতীয় রিজার্ভ ব্যাংক মহাত্মা গান্ধী (নতুন) সিরিজের জারিকৃত ১০ টাকা মূল্যমানের নোটের উল্টোদিকে কোনারকের সূর্য মন্দিরের মোটিফ রয়েছে, সূর্য মন্দির বিশ্ব ঐতিহ্যবাহী সাংস্কৃতিক স্থান। নোটটির বেস কালার হল চকোলেট ব্রাউন। ব্যাংক নোটটির মাত্রা ১২৩ মিমি × ৬৩ মিমি।

## মহাত্মা গান্ধী সিরিজ
মহাত্মা গান্ধী সিরিজের ১০ টাকার নোটটি ১৩৭ × ৬৩ মিমি কমলা-ভায়োলেট রঙযুক্ত, টাকার উপরে ভারতীয় রিজার্ভ ব্যাংকের গভর্নরের স্বাক্ষর সহ মহাত্মা গান্ধীর প্রতিকৃতি রয়েছে। মুদ্রা শনাক্ত করতে দৃষ্টি প্রতিদ্বন্দ্বিদের সহায়তা করার জন্য এটিতে ব্রেইল বৈশিষ্ট্য রয়েছে। বিপরীত দিকটিতে একটি গণ্ডার, একটি হাতি এবং একটি বাঘের একক ছবি রয়েছে, তারা সবাই একত্রে ভারতের প্রাণিকুলের প্রতিনিধিত্ব করে।
### নিরাপত্তা বৈশিষ্ট্য
১০ টাকার ব্যাংক নোটে যে সকল সুরক্ষা বৈশিষ্ট্যগুলি অন্তর্ভুক্ত আছে;

* একটি জানালাযুক্ত সুরক্ষা থ্রেড যাতে 'भारत' (দেবনাগরী লিপিতে ভারত) এবং 'RBI' পর্যায়ক্রমে রয়েছে।
* মহাত্মা গান্ধীর প্রতিকৃতির ডান পাশে পাশে উল্লম্ব ব্যান্ডের নোটের মানের প্রচ্ছন্ন চিত্র।
* মহাত্মা গান্ধীর জলছবি যা মূল প্রতিকৃতির মিরর চিত্র।
* নোটের নম্বর প্যানেল এম্বেডড ফ্লোরোসেন্ট ফাইবার এবং অপটিকভাবে পরিবর্তনশীল কালিতে মুদ্রিত হয়।
* ২০০৫ সাল থেকে অতিরিক্ত সুরক্ষা বৈশিষ্ট্য যেমন মেশিনরিডেবল সুরক্ষা থ্রেড, ইলেক্ট্রোটাইপ ওয়াটারমার্ক এবং মুদ্রণের বছর ব্যাংক নোটে উপস্থিত থাকে।

## ভাষা
অন্যান্য ভারতীয় টাকার নোটগুলির মতো,  ১০ টাকার নোটের পরিমাণ (মূল্য) ১৭ টি ভাষায় লেখা আছে। নোটের পিছনে, টাকার মূল্য ইংরেজি এবং হিন্দি ভাষাতে লেখা হয়। বিপরীতটি একটি ভাষা প্যানেল যা ২২ টি অষ্টম তফসিলভুক্ত ভাষার মধ্যে ১৫ টি রাজ্য ভাষা নোটের তালিকা প্রদর্শন করে । ভাষা বর্ণানুক্রমিকভাবে প্রদর্শিত হয়। প্যানেলের অন্তর্ভুক্ত ভাষাগুলি হল  আসামি, বাংলা, গুজরাতি, কন্নড়, কাশ্মীরি, কঙ্কনি, মালয়ালম, মারাঠি, নেপালী, ওড়িয়া, পাঞ্জাবি, সংস্কৃত, তামিল, তেলুগু এবং উর্দু।

## লায়ন ক্যাপিটাল সিরিজ
১৯৭০ সালে রিজার্ভ ব্যাংক লায়ন ক্যাপিটাল সিরিজের ১০ টাকা মূল্যের ব্যাংক নোট বাজারে ছাড়ে, যার উপর দিকে অশোক স্তম্ভ এবং হিন্দী, আসামি, বাংলা, গুজরাত, কন্নড়, কাশ্মীরী, মালয়েশাম, মারাঠা, ওডিয়া, পাঞ্জাবি, সংস্কৃত, তামিল, তেলুগু ও উর্দু ভাষায় টাকার মূল্যমান লেখা রয়েছে এবং অপরদিকে দুইটি ময়ুর ও ইংরেজি ভাষায় টাকার মূল্যমান লেখা রয়েছে।

## তথ্যসূত্র

বিষয়শ্রেণী:ভারতীয় টাকার নোট
খালেদা খানম (ঝিনাইদহের রাজনীতিবিদ)

**খালেদা খানম** বাংলাদেশ আওয়ামী লীগের রাজনীতিবিদ যিনি একাদশ জাতীয় সংসদে সংরক্ষিত মহিলা ২৭ আসনের সংসদ সদস্য ছিলেন।

## জন্ম ও প্রাথমিক জীবন
খালেদা খানম ঝিনাইদহ শহরের  পানির ট্যাংক হামদাহ খন্দকার পাড়ায় জন্মগ্রহণ করেন। তার পিতার নাম গোলাম রহমান মিয়া। মাতার নাম রহিমা খাতুন।

## রাজনৈতিক ও কর্মজীবন
খালেদা খানম বাংলাদেশ আওয়ামী লীগের রাজনীতিবিদ। তিনি একাদশ জাতীয় সংসদের সংরক্ষিত নারী আসন ২৭ থেকে প্রথমবারের মত বাংলাদেশ আওয়ামী লীগের মনোনীত সংসদ সদস্য হন।

## আরও দেখুন
* একাদশ জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* একাদশ জাতীয় সংসদ সদস্যদের তালিকা –জাতীয় সংসদ
* একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা –বাংলাদেশ নির্বাচন কমিশন

বিষয়শ্রেণী:ঝিনাইদহ জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:২০শ শতাব্দীর বাংলাদেশী নারী রাজনীতিবিদ
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:ঝিনাইদহের ব্যক্তি
ভারতীয় ৫০ টাকার নোট

**ভারতীয় ৫০ টাকার নোট** ভারতীয় টাকার একটি মূল্য। বর্তমানে ৫০ টাকার ব্যাংক নোট নতুন মহাত্মা গান্ধী সিরিজের অংশ হিসেবে প্রচলিত আছে। যাহোক, ৫০ টাকার পূর্ববর্তী ব্যাংক নোট (মহাত্মা গান্ধী সিরিজের অংশ) এখনও বৈধভাবে প্রচলিত আছে।

৫০ টাকার ব্যাংক নোটটি সর্বপ্রথম ১৯৭৫ সালে রিজার্ভ ব্যাংক অব ইন্ডিয়া (আরবিআই) কর্তৃক লায়ন ক্যাপিটাল সিরিজের অংশ হিসাবে প্রবর্তিত হয়েছিল, সেই নোটে অশোক স্তম্ভ ছিল। ১৯৯৬ সালে তা মহাত্মা গান্ধী সিরিজে মহাত্মা গান্ধীর জলছবি দ্বারা প্রতিস্থাপিত করা হয়েছিল।

## মহাত্মা গান্ধী নতুন সিরিজ
২০১৬ সালের ১০ নভেম্বরে ভারতীয় রিজার্ভ ব্যাংক ঘোষণা দেয় যে, মহাত্মা গান্ধী নতুন সিরিজের অংশ হিসাবে একটি নতুন নকশাকৃত ₹৫০ টাকা নোট বাজারে ছাড়া হবে। ১৮ আগস্ট ২০১৭ সালে পূর্ব ঘোষণা অনুযায়ী নোটটি আনুষ্ঠানিকভাবে উন্মোচিত করে এবং এখন তার প্রচলন রয়েছে। ২০১৭ সালের ১৮ আগস্ট ভারতীয় রিজার্ভ ব্যাংক মহাত্মা গান্ধী (নতুন) সিরিজে একটি নতুন ৫০ টাকার নোট চালু করে। তবে, পূর্ববর্তী সিরিজের ₹৫০ টাকার নোটটি আইনগত দরপত্র হিসাবে চলতে থাকবে।

### নকশা
নোটটির নতুন সংস্করণে রথের সাথে হাম্পির চিত্র রয়েছে যা দেশের সাংস্কৃতিক ঐতিহ্যকে চিত্রিত করে। নোটটির জমিন ফ্লুরোসেন্ট নীল রঙের সাজানো। নোটটিতে অন্যান্য নকশার প্রান্তিক বা বিপরীত উভয়দিকেই জ্যামিতিক নিদর্শনগুলি সামগ্রিক রঙের স্কিমের সাথে প্রান্তিককরণ করা হয়েছে।  ব্যাংক নোটটির মাত্রা ১৩৫ মিমি × ৬৬ মিমি।

## মহাত্মা গান্ধী সিরিজ
২০১২ পর্যন্ত, নতুন নোটের সংশোধিত সংস্করণগুলিতে অন্তর্ভুক্ত করা হয়েছে। ২০১৪ সালের জানুয়ারিতে রির্জাভ ব্যাংক অব ইন্ডিয়া ঘোষণা করেছিল যে এটি ২০০৫ সালের আগে মুদ্রিত সমস্ত নোট প্রচলন থেকে ৩১ মার্চ ২০১৪ এর মধ্যে প্রত্যাহার করা হবে। পরে সময়সীমা ১ জানুয়ারি ২০১৫ ও তারও পরে ৩০ জুন ২০১৬ পর্যন্ত বাড়ানো হয়েছিল।

### নিরাপত্তা বৈশিষ্ট্য
৫০ টাকার ব্যাংক নোটে যে সকল সুরক্ষা বৈশিষ্ট্যগুলি অন্তর্ভুক্ত আছে;
* একটি জানালাযুক্ত সুরক্ষা থ্রেড যাতে 'भारत' (দেবনাগরী লিপিতে ভারত) এবং 'RBI' পর্যায়ক্রমে রয়েছে।
* মহাত্মা গান্ধীর প্রতিকৃতির ডান পাশে পাশে উল্লম্ব ব্যান্ডের নোটের মানের প্রচ্ছন্ন চিত্র।
* মহাত্মা গান্ধীর জলছবি যা মূল প্রতিকৃতির মিরর চিত্র।
* নোটের নম্বর প্যানেল এম্বেডড ফ্লোরোসেন্ট ফাইবার এবং অপটিকভাবে পরিবর্তনশীল কালিতে মুদ্রিত হয়।
* ২০০৫ সাল থেকে অতিরিক্ত সুরক্ষা বৈশিষ্ট্য যেমন মেশিনরিডেবল সুরক্ষা থ্রেড, ইলেক্ট্রোটাইপ ওয়াটারমার্ক এবং মুদ্রণের বছর ব্যাংক নোটে উপস্থিত থাকে।

## ভাষা
অন্যান্য ভারতীয় টাকার নোটগুলির মতো, ৫০ টাকার নোটের পরিমাণ (মূল্য) ১৭টি ভাষায় লেখা আছে। নোটের পিছনে, টাকার মূল্য ইংরেজি এবং হিন্দি ভাষাতে লেখা হয়। বিপরীতটি একটি ভাষা প্যানেল যা ২২টি অষ্টম তফসিলভুক্ত ভাষার মধ্যে ১৫টি রাজ্য ভাষা নোটের তালিকা প্রদর্শন করে। ভাষা বর্ণানুক্রমিকভাবে প্রদর্শিত হয়। প্যানেলের অন্তর্ভুক্ত ভাষাগুলি হল - আসামি, বাংলা, গুজরাটি, কন্নড়, কাশ্মীরি, কঙ্কনি, মালয়ালম, মারাঠি, নেপালী, ওড়িয়া, পাঞ্জাবি, সংস্কৃত, তামিল, তেলুগু এবং উর্দু।

## তথ্যসূত্র

বিষয়শ্রেণী:ভারতীয় টাকার নোট
১৩তম বাচসাস পুরস্কার

**১৩তম বাচসাস পুরস্কার** হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের ত্রয়োদশ আয়োজন। ১৯৮৫ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১৪টি বিভাগে ১২ জন বিজয়ীকে পুরস্কার প্রদান করা হয়। *[[দহন (১৯৮৫-এর চলচ্চিত্র)|দহন]]* চলচ্চিত্রটি সর্বাধিক ১০টি বিভাগে পুরস্কার অর্জন করে।

## বিজয়ীদের তালিকা
### চলচ্চিত্র

### সাংবাদিকতা
* এস এম পারভেজ স্মৃতি পুরস্কার: আলমগীর কবির ("ষাটের দশকে চলচ্চিত্র সমালোচনায় শব্দ চয়ন ও দৃষ্টিভঙ্গিতে কঠোর হওয়ার নতুন ধারার সৃষ্টি হয় এবং পরবর্তীতে এক্সপ্রেস ও সিকোয়েন্স পত্রিকার মাধ্যমে চলচ্চিত্র সাংবাদিকতায় বিশেষ অবদান রাখার জন্য")

## আরও দেখুন
* ১০ম জাতীয় চলচ্চিত্র পুরস্কার (বাংলাদেশ)

## তথ্যসূত্র

বিষয়শ্রেণী:বাচসাস পুরস্কার
বিষয়শ্রেণী:১৯৮৫-এর চলচ্চিত্র পুরস্কার
পনস

**পনস** () (লাতিন ভাষায় যার অর্থ "সেতু") হচ্ছে মস্তিষ্কের ব্রেইনস্টেমের একটি অংশ যা মানুষ ও অন্যান্য দ্বিপদী প্রাণিতে দেখা যায়। মস্তিষ্কের এটির অবস্থান মধ্যমস্তিষ্কের নিচে, মেডুলা অবলংগাটার ঠিক ওপরে এবং লঘুমস্তিষ্কের সামনে মস্তিষ্কের ভেতরের দিকে।

ইতালীয় শারীস্থানবিদ ও শল্যচিকিৎসক কোস্তানযো ভেরোলিওর (১৫৪৩–১৫৭৫) নাম অনুসারে পনসকে **পনস ভেরোলি** নামেও অভিহিত করা হয়। ব্রেইনস্টেমের এই অংশে স্নায়ু পথ এবং স্নায়ু নালী রয়েছে যারা গুরুমস্তিষ্ক থেকে লঘুমস্তিষ্ক ও মেডুলায় তথ্য প্রদান করে। এছাড়াও স্নায়ু নালীর মাধ্যমে পনস থ্যালামাসে সংজ্ঞাবহ বা সেনসরি তথ্য প্রদান করে।

## গঠন
ব্রেইনস্টেমে থাকা পনসের অবস্থান পশ্চাৎমস্তিষ্ক ও মেডুলা অবলংগাটার মাঝে এবং লঘুমস্তিষ্ক বা সেরিবেলামের সামনে। পনস এবং মেডুলার মধ্যে পার্থক্যকারী খাঁজটি ইনফিরিওর পন্টাইন সাল্কাস হিসেবে পরিচিত। পনসকে বৃহদার্থে পন্সের বেসিলার অংশ বা ভেন্ট্রাল পনস এবং পন্টাইন টেগমেন্টাম বা ডর্সাল পনস, এই দুই ভাগে ভাগ করা হয়। ভেন্ট্রাল পৃষ্ঠের মধ্যরেখা বরাবর নিচের দিকে অবস্থিত খাঁজটিকে বেসিলার সাল্কাস বলা হয় যেখানে বেসিলার ধমনি অবস্থিত যা মস্তিষ্কের ব্রেইনস্টেমে অক্সিজেন সমৃদ্ধ রক্ত সরবরাহ করে। অবশ্য পনসের বেশিরভাগ অংশে অক্সিজেন সমৃদ্ধ রক্ত সরবরাহ করে পন্টাইন ধমনি যা নিজেও বেসিলারি ধমনি থেকে সৃষ্ট একটি শাখা। পনসের একটি ক্ষুদ্র অংশে অ্যান্টেরিও এবং পোস্টেরিওর ইনফিরিওর সেরিবেলার ধমনির মাধ্যমে রক্ত সরবরাহ করা হয়। এটি পশ্চাৎ মস্তিষ্কের অংশ।

মানব পনসের লম্বায় প্রায় ২.৫ সেন্টিমিটার (০.৯৮ ইঞ্চি)। পাশ থেকে এটিকে মেডুলার ওপর ফুলে ওঠা একটি অংশের মতো দেখতে মনে হলেও মস্তিষ্কের পেছন দিক থেকে এটিকে দুই জোড়া মোট বৃন্তের মতো দেখায় যা সেরিবেলার পেন্ডুকল নামে পরিচিত। এই সেরিবেলার পেন্ডুকলের মাধ্যমেই পনস লঘুমস্তিষ্ক ও পশ্চৎমস্তিষ্কের সাথে যুক্ত যেখানে মধ্য সেরিবেলার পেন্ডুকল পনসকে লঘুমস্তিষ্কের সাথে এবং সুপিরিয়র সেরিবেলার পেন্ডুকল পশ্চাৎমস্তিষ্কের সাথে যুক্ত করেছে।

## তথ্যসূত্র

## বহিঃসংযোগ

* ইউসিসিতে ডায়াগ্রাম 
* Stained brain slice images which include the "Pons"

বিষয়শ্রেণী:পনস
১৪তম বাচসাস পুরস্কার

**১৪তম বাচসাস পুরস্কার** হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের চতুর্দশ আয়োজন। ১৯৮৬ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ২০টি বিভাগে ১৭ জন বিজয়ীকে পুরস্কার প্রদান করা হয়। *[[পরিণীতা (১৯৮৬-এর চলচ্চিত্র)|পরিণীতা]]* শ্রেষ্ঠ চলচ্চিত্রসহ সর্বাধিক ৮টি বিভাগে পুরস্কার অর্জন করে।

## বিজয়ীদের তালিকা
### চলচ্চিত্র

### সাংবাদিকতা
* এস এম পারভেজ স্মৃতি পুরস্কার: আসির উদ্দিন আহমেদ ("চলচ্চিত্র সাংবাদিকতা ও বাচসাস গড়ে তুলতে প্রসংশনীয় অবদানের জন্য")

## আরও দেখুন
* ১১তম জাতীয় চলচ্চিত্র পুরস্কার (বাংলাদেশ)

## তথ্যসূত্র

বিষয়শ্রেণী:বাচসাস পুরস্কার
বিষয়শ্রেণী:১৯৮৬-এর চলচ্চিত্র পুরস্কার
প্রত্নভূগোল

**প্রত্ন ভূগোল** হলো ঐতিহাসিক ভূগোলের অধ্যয়ন; সাধারণতঃ প্রাকৃতিক ভূদৃশ্য নিয়ে আলোচনা করা হয় যেখানে। প্রত্ন ভূগোলে মানবিক পরিবেশ বা সাংস্কৃতিক পরিবেশ সংক্রান্ত অধ্যয়নও অন্তর্ভুক্ত থাকতে পারে। ভূদৃশ্যগুলির অধ্যয়নের উপর যখন বিশেষভাবে দৃষ্টিনিবন্ধ করা হয়, তখন মাঝে মাঝে প্রত্ন ভূগোলের পরিবর্তে প্রত্ন ভূমিরূপবিদ্যা শব্দটি ব্যবহৃত হয়।
প্রত্ন ভূগোল এমন তথ্য দেয় যা বিভিন্ন বৈজ্ঞানিক প্রসঙ্গ বুঝার জন্য গুরুত্বপূর্ণ। উদাহরণস্বরূপ, পললবহুল অববাহিকাগুলির প্রত্ন ভৌগোলিক বিশ্লেষণ খনিজ তেল সম্পর্কিত ভূতত্ত্বের ক্ষেত্রে গুরুত্বপূর্ণ ভূমিকা পালন করে, কারণ পৃথিবী পৃষ্ঠের প্রাচীন ভূতাত্ত্বিক পরিবেশগুলি সম্পর্কিত বিভিন্ন তথ্য স্তরীভূত শিলাতে সংরক্ষিত রয়েছে। প্রত্ন ভূগোলবিদেরা বিলুপ্তপ্রায় প্রজাতির বিবর্তনীয় বিকাশের সূত্রের জন্য জীবাশ্মের সাথে যুক্ত পলল পরিবেশ নিয়েও অধ্যয়ন করে থাকে। এবং প্রত্ন ভৌগোলিক প্রমাণগুলি মহাদেশীয় প্রবাহের তত্ত্বের বিকাশে অবদান রেখেছে এবং বর্তমান ভাসমান প্লেট তত্ত্বগুলির ক্ষেত্রেও তা অব্যাহত রয়েছে, যেমনঃ প্যানগিয়া এবং পান্থলেসার মতো প্রাচীন মহাসাগরগুলির অক্ষাংশ ও অবস্থান সম্পর্কে তথ্য দেয়, ফলে প্রাগৈতিহাসিক মহাদেশ এবং মহাসাগরগুলির চিত্র পুনর্গঠনে সক্ষম হয়।

## আরও দেখুন
* প্রত্নজলবায়ুবিদ্যা - প্রাচীনকালের জলবায়ু সম্পর্কিত অধ্যয়ন।
* প্রত্নবাস্তুবিদ্যা - ভূতাত্ত্বিক সময়সীমা জুড়ে জীব এবং তার পরিবেশের মধ্যে মিথস্ক্রিয়া সম্পর্কিত অধ্যয়ন।
* প্রত্নতত্ত্ববিদ্যা - প্রাচীন জীবন সম্পর্কিত অধ্যয়ন, প্রায়শঃই জীবাশ্ম এবং পরাগ (আশঁ) জড়িত।
* প্রত্নজলবিদ্যা - ভূতাত্ত্বিক সময়সীমা ধরে জলবিদ্যায় সংগঠিত পরিবর্তন সম্পর্কিত অধ্যয়ন।
* প্রত্নমৃত্তিকা
* প্রাকৃতিক ভূগোল
* পাত সঞ্চালন - পৃথিবীর উপরিপৃষ্ঠকে আচ্ছাদিত করে রাখা প্লেটের আচরণ সম্পর্কিত অধ্যয়ন।

## তথ্যসূত্র

## অধিক পঠন
* 

## বহিঃসংযোগ

*A Google earth style map showing continental evolution (dinosaurpictures.org)


বিষয়শ্রেণী:প্রাকৃতিক ভূগোল
পিনিয়াল গ্রন্থি

**পিনিয়াল গ্রন্থি** () হচ্ছে মস্তিষ্কের একটি ছোট অন্তঃক্ষরা গ্রন্থি যা মানুষসহ বেশির ভাগ মেরুদণ্ডী প্রাণীর মধ্যে বিদ্যমান। এটি কোনারিয়াম বা এপিফাইসিস সেরিব্রি নামেও পরিচিত। পিনিয়াল গ্রন্থি মেলাটোনিন নামক সেরোটোনিন থেকে উদ্ভূত একটি হরমোন তৈরি করে যা ছন্দপূরণ ও ঋতু ভিত্তিক উভয় প্রকার ক্ষেত্রেই ঘুমের রীতি নিয়ন্ত্রণ করে। এই গ্রন্থির আকৃতি অনেকটা পাইন কোনের মতো যার কারণে এই গ্রন্থিটির নাম পিনিয়াল। এই গ্রন্থির অবস্থান মস্তিষ্কের কেন্দ্রে, দুই গোলার্থের মধ্যে থাকা এপিথ্যালামাসের ভেতরে। মূলত থ্যালামাসের দুই অংশ যেখানে যুক্ত হয়েছে সেখানে থাকা একটি খাঁজের মধ্যে এটির অবস্থান। নিঃসরণকারী নিউরোএন্ডোক্রাইন সার্কামভেন্ট্রিকুলার অঙ্গগুলোর মধ্যে পিনিয়াল গ্রন্থি একটি যেখানে কৈশিক নালি পর্যায়ে রক্ত-মস্তিষ্ক বাধার অস্তিত্ব নেই।

প্রায় সকল মেরুদণ্ডীর পিনিয়াল গ্রন্থি রয়েছে। এর সবচেয়ে গুরুত্বপূর্ণ ব্যতিক্রমটি হচ্ছে হ্যাগফিশ নামক একটি আদিম মেরুদণ্ডী প্রাণি। এমনকী হ্যাগফিশের পৃষ্ঠদেশীয় ডাইএনসেফ্যালনে পিনিয়াল গ্রন্থির সাথে সাদৃশ্যপূর্ণ কোনো বিকল্প কাঠামো থাকতে পারে। এখন পর্যন্ত অস্তিত্ব থাকা মেরুদণ্ডী প্রাণির সবচেয়ে কাছের প্রজাতি *[[ব্রাংকিওস্টোমা ল্যান্সিওল্যাটাম]]*-এরও শনাক্ত করার মতো কোনো পিনিয়াল গ্রন্থি পাওয়া যায়নি। তবে ল্যামপ্রে নামক আরেকটি আদিম মেরুদণ্ডীতে পিনিয়াল গ্রন্থির অস্তিত্ব পাওয়া গেছে। আর কয়েকটি বিকশিত মেরুদণ্ডী প্রাণিতে তাদের বিবর্তনের সাথে সাথে পিনিয়াল গ্রন্থির অস্তিত্ব বিলুপ্ত হয়েছে।

## গঠন
মানুষের পিনিয়াল গ্রন্থির রং লালচে-ধূসর এবং এর আকৃতি একটি শস্যদানার মতো যার দৈর্ঘ প্রায় ৫–৮ মিলিমিটার।

### রক্ত সরবরাহ
অন্যান্য মেরুদণ্ডী প্রাণির মস্তিষ্কের মতো মানুষের ক্ষেত্রে পিনিয়াল গ্রন্থি রক্ত-মস্তিষ্ক বাধার মাধ্যমের মস্তিষ্ক থেকে সম্পূর্ণ পৃথকভাবে সুরক্ষিত নয়। পিনিয়াল গ্রন্থিতে রক্তের অপরিমিত সরবরাহ রয়েছে যা শরীরে বৃক্কের পর দ্বিতীয় অবস্থানে রয়েছে। পিনিয়াল গ্রন্থির এই রক্ত সরবরাহ আসে পোস্টেরিয়র সেরিব্রাল ধমনির করোডিয়াল শাখা থেকে।

## তথ্যসূত্র

## বহিঃসংযোগ

* বিইউ-তে হিস্টোলজি: এন্ডোক্রাইন সিস্টেম: পিনিয়াল গ্রন্থি (চিত্র) 
* অ্যানাটমি অ্যাটলাসেস, মাইক্রোস্কোপিক অ্যাটলাস: পিনিয়াল গ্রন্থি

বিষয়শ্রেণী:গ্রন্থি
বিষয়শ্রেণী:অন্তঃক্ষরা গ্রন্থিতন্ত্র
বিষয়শ্রেণী:এপিথ্যালামাস
বিষয়শ্রেণী:মানব মাথা ও গলা
বিষয়শ্রেণী:নিদ্রা শারীরতত্ত্ব